ঘটনার দিন মেক্সিকো সিটির আন্তর্জাতিক বিমানবন্দর টারম্যাকে দাঁড়িয়েছিল নিউইয়র্কগামী এরোমেক্সিকোর একটি বিমান। এক এক করে যাত্রীরা বিমানে উঠছেন। বিমানে ওঠার জন্য দাঁড়িয়েছিলেন ৪১ বছরের ওই অভিনেতাও। মার্কিন মুলুকে একেবারে অপরিচিত নন ওয়ারিশ। ফ্যাশন ডিজাইনার হিসেবে খ্যাতি আছে তার। নিউইয়র্ক ফ্যাশন উইকে যোগ দিতেই তিনি সেখানে যাচ্ছিলেন। এ ছাড়াও অস্কারে মনোনয়ন পাওয়া ‘গ্র্যান্ড বুদাপেস্ট হোটেল’ ছবিতেও অভিনয় করেছেন ওয়ারিশ। এরকম একজন পরিচিত ব্যক্তিকেই বিমানে উঠতে দিতে অস্বীকার করে মেক্সিকান বিমান পরিবহণ সংস্থা এরোম্যাক্স।